အုရှိရိုတောင်

အုရှိရိုတောင် (後山, Ushiro-yama) သည် ဂျပန်နိုင်ငံ၊ အိုခယမခရိုင်၊ မိမဆခမြို့နှင့် ဟယောဂေါ့ခရိုင်၊ ရှိဆိုးမြို့တို့၏ နယ်နိမိတ်ပေါ်ရှိ တောင်တစ်ခု ဖြစ်သည်။ ဤတောင်သည် အိုခယမခရိုင်တွင် အမြင့်ဆုံးတောင် ဖြစ်ပြီး၊ ဟယောဂေါ့ခရိုင်တွင် တတိယမြောက်အမြင့်ဆုံးတောင် ဖြစ်သည်။ ဟယောဂေါ့ခရိုင်တွင် ဤတောင်ကို "အိတဘမိဆန်" ဟုလည်း ခေါ်သည်။ တော့တိုရိခရိုင်တွင်မူ ဤတောင်ကို "အုရှိရိုနိုဆန်း" ဟု ခေါ်ကြသည်။

အကြောင်းအရာ
အုရှိရိုတောင်သည် ချူးဂိုခုတောင်တန်းတွင်ပါဝင်သည့် တောင်ဖြစ်သည်။ ချူးဂိုခုတောင်တန်းသည် "ဟယောနိုတဆန်း - အုရှိရိုယမ - နဂိုဆန်းအမျိုးသားဥယျာဉ်" တွင် ပါဝင်သည်။ ထို့အပြင် ဟယောဂေါ့တောင် ၅၀၊ ခင်ခိတောင် ၁၀၀ နှင့် ချူးဂိုခုတောင် ၁၀၀ စာရင်းတို့တွင်လည်း ပါဝင်သည့်တောင်ဖြစ်သည်။

ယုံကြည်ကိုးကွယ်မှုနှင့် သမိုင်းကြောင်း
အုရှိရိုတောင်သည် ဤဒေသတွင် ရှုးဂန်းဒိုးဘာသာ၏ အချက်အချာနေရာဖြစ်သည်။ ဤတောင်ကို "နိရှိအိုးမိနဲ" ဟုခေါ်သည်။ အိုမိနဲဆိုသည်မှာ "အနောက်အိုမိနဲ" ဟု အဓိပ္ပါယ်ရသည်။ အိုမိနဲသည် ဂျပန်နိုင်ငံတွင် ရှုဂန်းဒိုးဘာသာအတွက် အရေးအပါဆုံးတောင်တောင်၏ အမည်ဖြစ်သည်။ ထိုဒေသရှိ ဇာတ်လမ်းများအရ တောင်တွင် ရှုဂန်းဒိုးဘာသာကို တည်ထောင်သူ En no Gyōja သည် ၇ ရာစုတွင် လေ့ကျင့်မှုများ ပြုလုပ်ခဲ့ကြသည်။ ရှုဂန်းဒိုးဘာသာကို လေ့ကျင့်သူများဖြစ်သည့် "ရှုဂန်းရှ" များအတွက် အနှောက်အယှက်မဖြစ်စေရန် တောင်၏ အချို့နေရာများတွင် အမျိုးသမီးများဝင်ရောက်ခြင်းကို တားမြစ်ထားသည်။

ကိုးကား

 Ministry of Environment of Japan
 Official Home Page of the Geographical Survey Institute in Japan 
 Mimasaka Tourism Navigation
 ‘Shinban Furusato Hyōgo 50 San’, Hyōgo-ken Sangaku Renmei

ကဏ္ဍ:ဂျပန်နိုင်ငံရှိ တောင်များ